Jõuludest kuni uue aastani pakub Funcom ("Age of Conan: Hyborian Adventures" arendaja ja haldaja) võimalust tasuta proovida, mis tunne on barbarina nahkvuplites mööda metsikut maastikut kirves näpus ringi promeneerida. Tõsi seal on mõningased konksud -  näiteks tuleb nende leheküljel omale konto luua ja mänguklient alla laadida ENNE esimest jaanuarit 2010, lisaks ei ole nõnda loodud kontoga võimalik jõuda üle 20-nda taseme, mis mängu mõistes tähendab varajast puberteeti. Siiski on nõnda tehtud karakterid "piiramatu ligipääsuga" - nagu firma ise seda kiidab - mis laias laastus tähendab vaid seda, et kord avatud kontot on võimalik kasutada ilma sajaseid luftitamat ka PÄRAST uue aasta algust.